CELEX: 62014TN0735
Language: hr
Date: 2014-10-24 00:00:00
Title: Predmet T-735/14: Tužba podnesena 24. listopada 2014. – Gazprom Neft protiv Vijeća

15.12.2014   
            
            
               HR
            
            
               Službeni list Europske unije
            
            
               C 448/35
            
         Tužba podnesena 24. listopada 2014. – Gazprom Neft protiv Vijeća
   (Predmet T-735/14)
   (2014/C 448/44)
   Jezik postupka: engleski
   
      Stranke
   
   
      Tužitelj: Gazprom Neft OAO (Sankt Peterburg, Rusija) (zastupnici: L. Van den Hende i S. Cogman, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 4. Odluke Vijeća 2014/512/ZVSP od 31. srpnja 2014.;
            
         
               —
            
            
               poništi članaka 3. i stavke 3. i 4. članka 4. Uredbe Vijeća (EU) br. 833/2014 od 31. srpnja 2014.; i
            
         
               —
            
            
               naloži Vijeću plaćanje tužiteljevih troškova u ovom postupku.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog navodi povredu članka 296. UFEU-a.
               
                           —
                        
                        
                           Tužitelj tvrdi da osporavana ZVSP Odluka i osporavana Uredba nisu dovoljno obrazložene i stoga čine povredu članka 296. UFEU-a.
                        
                     
         
               2.
            
            
               Drugi tužbeni razlog navodi neodgovarajuću pravnu osnovu osporavanih odredaba.
               
                           —
                        
                        
                           Tužitelj tvrdi da je članak 215. UFEU-a neodgovarajuća pravna osnova osporavanih odredaba osporavane Uredbe jer nema dovoljno poveznica između tužitelja i (i) ruske vlade i (ii) vidljivog cilja koji se želi postići sankcijama. Ova načela trebala bi također regulirati primjenu članka 29. UEU-a kao pravna osnova za mjere ograničavanja spram trećih zemalja.
                        
                     
         
               3.
            
            
               Treći tužbeni razlog navodi kršenje načela proporcionalnosti i temeljnih prava.
               
                           —
                        
                        
                           Tužitelj tvrdi da osporavane odredbe nisu u skladu s načelom proporcionalnosti i temeljnim pravima. Osporavane odredbe predstavljaju neproporcionalno uplitanje u tužiteljevu slobodu poduzetništva i tužiteljevo pravo na vlasništvo jer nisu prikladne za postizanje svojih ciljeva (i stoga su, također, nepotrebne) i, u svakom slučaju, nameću terete koji znatno nadilaze moguće koristi.